CELEX: 32016R2075
Language: sl
Date: 2016-11-25 00:00:00
Title: Izvedbena uredba Komisije (EU) 2016/2075 z dne 25. novembra 2016 o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva

26.11.2016   
            
            
               SL
            
            
               Uradni list Evropske unije
            
            
               L 320/32
            
         IZVEDBENA UREDBA KOMISIJE (EU) 2016/2075
   z dne 25. novembra 2016
   o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) 2016/72 z dne 22. januarja 2016 o določitvi ribolovnih možnosti za leto 2016 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije, ter o spremembi Uredbe (EU) 2015/104 (1) in zlasti točke 8.5 Priloge IIB k Uredbi,
   ob upoštevanju naslednjega:
   
               (1)
            
            
               V tabeli I Priloge IIB k Uredbi (EU) 2016/72 je določeno največje število dni, ko so plovila Unije skupne dolžine 10 m ali več, ki imajo na krovu ali uporabljajo vlečne mreže, danske potegalke in podobno orodje z velikostjo mrežnega očesa 32 mm ali več, zabodne mreže z velikostjo mrežnega očesa 60 mm ali več ter pridnene parangale, lahko prisotna v razdelkih ICES VIIIc in IXa z izjemo Cadiškega zaliva v obdobju med 1. februarjem 2016 in 31. januarjem 2017.
            
         
               (2)
            
            
               V skladu s točko 8.5 Priloge IIB k Uredbi (EU) 2016/72 lahko Komisija na podlagi dokončne prekinitve ribolovnih dejavnosti v obdobju med 1. februarjem 2015 in 31. januarjem 2016 ter ob upoštevanju pogojev iz točke 8.5 Priloge IIB k Uredbi (EU) 2016/72, dodeli dodatno število dni na morju, med katerimi je lahko plovilo z odobritvijo države članice zastave prisotno na zadevnem območju, če ima na krovu regulirano orodje.
            
         
               (3)
            
            
               V skladu s točko 8.4 Priloge IIB k Uredbi (EU) 2016/72 je Španija 27. maja 2016 skupaj z dokazili predložila zahtevek za dodelitev dodatnih dni na morju na podlagi dokončne ustavitve ribolovnih dejavnosti. Španija je 6. junija 2016 potrdila, da je med 1. februarjem 2015 in 31. januarjem 2016 ribolovne dejavnosti ustavilo 14 plovil.
            
         
               (4)
            
            
               Glede na podatke, ki so bili dani na voljo Komisiji, in ob upoštevanju metode izračuna iz točke 8.2 Priloge IIB k Uredbi (EU) 2016/72 bi bilo treba Španiji za plovila iz točke 1 navedene priloge za obdobje med 1. februarjem 2016 in 31. januarjem 2017 dodeliti devet dodatnih dni na morju.
            
         
               (5)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Največje število dni na morju, ki ga Španija lahko odobri plovilu, ki pluje pod njeno zastavo, da je prisotno v razdelkih ICES VIIIc in IXa z izjemo Cadiškega zaliva, če ima na krovu ali uporablja regulirano orodje in zanj ne veljajo posebni pogoji, kakor je opredeljeno v tabeli I Priloge IIB k Uredbi (EU) 2016/72, se poveča na 126 dni na leto.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. novembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 22, 28.1.2016, str. 1.